Document ID: 31998R1423

KOMISSION ASETUS (EY) N:o 1423/98,
annettu 2 päivänä heinäkuuta 1998,
Ruotsin lipun alla purjehtivien alusten teollisten lajien kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on viimeksi muutettuna asetuksella (EY) N:o 2637/97 (2), ja erityisesti sen 21 artiklan 3 kohdan,
sekä katsoo, että
tiettyjen pyyntikiintiöiden jakamisesta jäsenvaltioiden kesken Norjan yksinomaisella talousvyöhykkeellä ja Jan Mayenin ympärillä olevalla kalastusvyöhykkeellä kalastavien alusten osalta vuodeksi 1998 19 päivänä joulukuuta 1997 annetussa neuvoston asetuksessa (EY) N:o 47/98 (3) säädetään teollisten lajien kiintiöistä vuodeksi 1998,
kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä, ja
komissiolle toimitettujen tietojen mukaan Ruotsin lipun alla purjehtivien tai Ruotsissa rekisteröityjen alusten teollisten lajien saaliit ICES-alueen IV vesillä (Norjan vesialueet 62. pohjoisen leveyspiirin eteläpuolella) ovat täyttäneet vuodeksi 1998 myönnetyn kiintiön; Ruotsi on kieltänyt näiden kalakantojen kalastuksen 9 päivästä kesäkuuta 1998; tämän vuoksi on tarpeen noudattaa tätä päivämäärää,
ON ANTANUT TÄMÄN ASETUKSEN:
1 artikla
Ruotsin lipun alla purjehtivien tai Ruotsissa rekisteröityjen alusten teollisten lajien saaliit ICES-alueen IV vesillä (Norjan vesialueet 62. pohjoisen leveyspiirin eteläpuolella) ovat täyttäneet Ruotsille vuodeksi 1998 myönnetyn kiintiön.
Kielletään Ruotsin lipun alla purjehtivilta tai Ruotsissa rekisteröidyiltä aluksilta teollisten lajien kalastus ICES-alueen IV vesillä (Norjan vesialueet 62. pohjoisen leveyspiirin eteläpuolella) sekä edellä mainittujen alusten tämän asetuksen ensimmäisen soveltamispäivän jälkeen pyytämien kyseisten kantojen hallussa pitäminen aluksessa sekä niiden uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 9 päivästä kesäkuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 1998.

Labels: 8
18
6